CELEX: 62021TN0665
Language: hr
Date: 2021-10-18 00:00:00
Title: Predmet T-665/21: Tužba podnesena 18. listopada 2021. – Civitta Eesti/Komisija

6.12.2021   
            
            
               HR
            
            
               Službeni list Europske unije
            
            
               C 490/51
            
         
      Tužba podnesena 18. listopada 2021. – Civitta Eesti/Komisija
      (Predmet T-665/21)
      (2021/C 490/62)
      Jezik postupka: engleski
      
         Stranke
      
      
         Tužitelj: Civitta Eesti AS (Tartu, Estonija) (zastupnik: C. Ginter, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 12. listopada 2021. (1) o odbijanju tužiteljeve ponude u postupku javne nabave MOVE/2020/OP/0008 „Pravna, društveno-gospodarska i tehnička pomoć u području energije i mobilnosti te prometa”, grupa 5: „Društveno-gospodarska pomoć – promet i mobilnost”;
               
            
                  —
               
               
                  poništi svaku naknadnu, namjeravanu ili povezanu mjeru, uključujući i mjere koje još nisu poznate, koje je tuženik donio u grupi 5. navedenog postupka javne nabave, a osobito, da poništi zapisnike o postupku javne nabave i eventualne ugovore s uspješnim ponuditeljima; i
               
            
                  —
               
               
                  naloži tuženiku snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog temelji se na tome da je tuženik počinio očitu pogrešku u ocjeni time što je odbio tužiteljevu ponudu te je tako povrijedio članak 168. stavak 6. Uredbe (EU, Euroatom) 2018/1046 (2).
               
            
                  2.
               
               
                  Drugi tužbeni razlog temelji se na tome da je tuženik povrijedio članak 41. Povelje Europske unije o temeljnim pravima time što je odbio tužiteljevu ponudu i nije uzeo u obzir tužiteljeva objašnjenja o postojanju i cjelovitosti njegove tehničke ponude.
               
            
         (1)  Koju je tuženik dostavio tužitelju dopisom br. Ares (2021) 6214855 od 12. listopada 2021.
      
         (2)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL 2018., L 193, str. 1. i ispravak SL 2018., L 294, str. 45.)